หุ้นโซลปิดบวก 1.47% จากแรงซื้อหุ้นบลูชิป
หุ้นโซลปิดบวก 1.47% จากแรงซื้อหุ้นบลูชิป
15 ก.พ. 2559

ดัชนีคอมโพสิตตลาดหุ้นเกาหลีใต้ปิดตลาดปรับตัวขึ้นในวันนี้ โดยดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 26.92 จุด หรือ +1.47% ปิดที่ 1,862.20 จุด โดยมีปริมาณการซื้อขายเบาบาง 281.4 ล้านหุ้น มูลค่า 4.41 ล้านล้านวอน (3.65 พันล้านดอลลาร์) โดยมีหุ้นบวกทิ้งห่างหุ้นลบในสัดส่วน 677 ต่อ 161
เนื่องจากนักลงทุนสถาบันเข้าซื้อหุ้นกลุ่มบลูชิปที่ถูกเทขายอย่างหนัก ขณะที่ราคาน้ำมันโลกเริ่มฟื้นตัวขึ้น และความวิตกเกี่ยวกับสถานการณ์ในยุโรปผ่อนคลายลง หลังมีข่าวว่าธนาคารดอยช์แบงก์เตรียมซื้อคืนหุ้นกู้บางส่วน ส่วนเงินวอนแข็งค่าขึ้นเมื่อเทียบดอลลาร์สหรัฐ